
Úvod.

Prvý diel „Sváka Ragana z Brezovej“ prijala naša ve­rej­nosť sym­pa­ticky; prí­slušné recenzie vyšli v se­dem­nás­tich slo­ven­ských i českých ča­so­pi­soch. Toto mi bolo podnetom, aby som po­kra­čo­val v opi­so­vaní ži­vot­ných príbehov i skú­se­ností bre­zov­ského sváčka, takto dobráka od kosti, ale ne­na­pra­vi­teľ­ného figliara. Je pravda, že Brezová pod Bradlom je ne­vy­čer­pa­teľ­ným zdrojom zdravého ľudového humoru, ale novšia ge­ne­rá­cia sa už mo­der­ni­zuje. Zaniká aj gar­biar­čina a bre­zov­ský národ sa rozchodí po šírom svete za chlebom. Treba zachytiť všetko, čo tu ostalo po predkoch sviežeho a kyprého.

Pred­kla­dám týmto čes­ko­slo­ven­skej ve­rej­nosti druhý diel „Sváka Ragana z Brezovej“ a prosím milé či­ta­teľky a či­ta­te­ľov, aby jed­not­livé state, citované i v tomto diele v nárečí bre­zov­skom, - vy­slo­vo­vali „po bre­zov­ský,“ úplne tvrdo.

V Ko­ši­ciach, 28. októbra 1928.

Pôvodca.


Sváčko lifrujú mašurká

Jarmok bol na Brezovej a - silný, ako sa vraví. To značí, že bolo na ňom hojne kupcov i pre­da­va­čov. Na Brezovej totiž „jarmek a tarmek“ (dobytčí jarmok) v jeden deň vy­dr­žia­vajú. Nie tak ako vo Vŕbovom, kde majú pre každý iný termín. Zišlo sa hojnosť národa na bre­zov­ské tr­ho­visko, ktoré sa rozp­res­tiera na „hlavnej“ ulici, od Gavorov až po židovskú školu. Vo Vrbovom majú síce pre lich­va­cie trhy iné miesto, za mestom „Pažiť“ zvané, to však Bre­zo­va­nov nemrzí; oni sa predsa nebudú opičiť po Vr­bo­va­noch, ktorí majú vraj i tak dosť „parfínu“ po hlavnej ulici a námestí, aniž by im ho tam dobytok nechával. Bre­zov­ský jarmok netrvá dlho, o 1 hodine po obede je už za­kon­čený. Nu, a jestli by po jarmoku ozaj kravský „parfín“ zaliehal tr­ho­vis­kom, - nevídali! - komu sa nelúbi, nech bere plným nosom, aspoň sa skôr mine - myslí si slávna mestská rada ešte sláv­nej­šej veľkej obce, Brezovej.

Jarmok! To je sviatok pros­to­ná­rodný! Pije kupec i predavač, obidvaja zapíjajú „oldomáš“. Aby vraj pán Bôh požehnal a pri dobrom zdraví zachoval kupca i pre­da­vača. Oldomáš si vždy vyjedná jedna stránka od druhej, už či kupec od pre­da­vača, alebo opačne. Zasadnú si do najb­liž­šej krčmy a pijú. Keď sú „vo švungu“, veru platia.

K tr­hov­ní­kom patria aj prie­daj­co­via prasiat - „svinári“, ako ich v tomto kraji volajú. Takého dobrého „svinára,“ spoznáte ľahko. Na špičke visí „šus­ter­kuba“, v ruke drží ťažkú klukaňu a nápadný hrb na prednej strane kabáta svedčí, že na zlom mieste, v za­mas­te­nej „šraj­tofli“ skrývajú sa ti­sí­covky. Ak má patričný viacej masti na brade a háboch, tak ten „svinár“ bude nebodaj aj mäsiarom, ak jej má menej - teda len tak v miere nor­mál­nej, máme do činenia s re­pre­zen­tan­tom iba svi­niar­skej živnosti, prie­kup­ní­kom.

Sváčko nemali rád „svinárov“, videli v nich dravých kon­ku­ren­tov. Sám si dakedy - keď iného obchodu nebolo - „za­svi­ná­reli“, ale ako hovorili „sku­pú­vali len cecáky“, dovážali obyčajne malých na Brezovú a prípadne aj do Senice, ak sa im neminuli doma. A ono takémuto „svi­ná­rovi“ zrovna pod nos prídu pre­zpolní „svinári“ do kšeftu sa miešať!

„Počkaj, šak ti ja vytrem kocúra,“ chystajú sa sváčko, „ne­po­le­zeš ty vac sem medzi po­riad­nych ludí.“

Vyhútali si plán a vzali na mušku z nich toho, ktorý sa naj­väčšmi roz­ha­dzo­val na jarmoku. Zašli si raz včasne ráno do Vrbového na tarmek. Tento raz išli sám, bez strynky. Vzali do košiny zopár kilo rozk­rá­ja­ných podošiev a hybaj, na šimlovi dolu Holeškou po roz­he­ga­nej hradskej ceste do Vŕbového. Šimel sa im síce pri každej krčme sám od seba zastavil, ale sváčko neliezli s voza, lebo sa po­náh­ľali včas, ešte pred ôsmou hodinou stihnúť do Vrbového. To sa im aj podarilo. Zatiahli s vozidlom k mestskej veži, opatrili tátoša a roz­lo­žili svoje podošvy k predaju. Za necelé dve hodiny od­pre­dali sváčko „partéku,“ zatiahli so šimlom na horný koniec, do Krutých hospody a pobrali sa ešte raz dolu, za mesto, do lich­va­cého jarmoku. Tam, v oddelení pre svine počali sledovať pohyb cien brav­čo­vého dobytka, ponúk a kú­pych­ti­vosť. Ich zrak skoro utkvel na jednom prie­kup­ní­kovi, ktorý nechýba ani na jednom bre­zov­skom jarmoku. Toho si sváčko vzali na mušku, pri­stú­pia k nemu a spustia akoby sa ne­chu­me­lilo:

„Veru to tu nemáte dobre. Tý prasce sú vám ukrutne drahé. To je precca proti pánu Bohu. Já bych vám prisám - za­opat­ril prasce dobré aj za 6 korún živej váhy.“

Prie­kup­ník sa toho chytil obidvoma rukama - ako sa vraví. Za tepla sa zjednal so sváčkom v tom zmysle, že od zaj­traška za týždeň počas jarmoku a síce o 12-ej hodine, odoberie si od sváčka na Brezovej sto prasiec, dobre kŕmených, za cenu 6 kilo živej váhy.

Ujednané, za­zav­dan­čené a zapité!

Kupujúci ešte toho samého dňa predal tieto prasce ďalej, k dodaniu za týždeň, keď ich on najprv odoberie od sváka Ragana.

Na určené dátum vybral sa náš kupec pre prasce na Brezovú. Zahrmí ku sváčkovi. Bolo práve v poludní a do­ža­do­val sa ozna­če­ných prasiat, ktoré chcel poslať druhému kupcovi.

„Nále,“ vravia sváčko, „chodte len na stanicu, tam ich mám šetky. Môžete si ich sám prečítat a odvážiť. Mašurká sú to podarené, akurátne, kroch­kajú jako na ob­jed­na­nie...“

Kupec odijdúc dotrepe sa na hodne vzdia­lenú stanicu a ne­tr­pez­livo hľadá svoje mašurká, súčasne sa obzerá po vhodnom vagóne pre ne. Štvor­no­hých mašuriek na stanici nebolo, ale videl tam dvoj­no­hých vyše práva. Inu, jarmok sa za­kon­čie­val a jar­moč­níci niektorí pri­cho­dili na stanicu, aby od­po­lud­ňaj­ším vlakom od­ces­to­vali ďalej. Boli medzi nimi mnohí „nadratí, jak písmo káže, podľa zákona.“ Bola im cesta úzkou, „šnó­ro­vali“ ju od jedného okraja ku druhému. Kupec skoro pochopil, že po aké mašurká poslali ho sváčko Ragan na stanicu. Napálený, ponáhľal sa späť na Brezovú a spustil zle-nedobre na sváčka, ktorý nechceli dobre chápať zlosť kupcovu.

Bol z toho čestný súd, za­se­davší u Tva­rôž­kov pri poháriku. Sváko museli zaplatiť kupcovi 1.700 korún od­škod­ného. Mrzelo ich to, ale pomoci nebolo, museli vysoliť peniažky.

Tento fígeľ pridraho vypálil sváčkovi.

Sváka Ragana stíhal osud zavše neblahý, indy zase dobrý, ako kedy prišlo. Mnoho záviselo na počasí, na ročnej dobe, na šimlovi, ako skoro dorazí na miesto, kde sa vy­dr­žiava jarmok atď.

Tak tomu bolo aj s ma­šur­kami, v ho­re­uve­de­nej príhode sváč­ko­vej.

Lepšie sa podarila iná príhoda. Raz prišli na jarmok do Vrbového a pri­viezli so sebou plnú košinu drobných prasiec. Prídu, postavia sa na svinskom tr­ho­visku, opatria si šimla a za kontroly stryn­ki­nej začnú vy­chva­ľo­vať svoju živú „partéku.“ Jednomu Kraj­ňan­covi na­prí­klad takto vy­chva­ľo­vali:

„Prítelko, len si kúpte z tých mojich prasiec, kúpte! Nebojte sa, budete ma len po dobrém spomínat. Čujte, jestli Vám nez­dechnú, takých bravov vy­cho­váte z nich, až radost!“

„Čo, neveríte?“

„Jako Vám to mám ešče ešp­li­ko­vať?“

„Teda, ked si jedno kúpite, bude Vám vážit metrák aj s hrántom. Jestli by ste sa teda pre dve rozhodli, tak bou­pri­sám hudú vážit pät metrov aj s chlievom. Toto vám ga­ran­tí­ru­jem, prítelko.“

Po takomto do­po­ru­čení Kraj­ňa­nec kúpil si pár prasiec od sváka Ragana. Ani sa nejednal, lebo bol pre­sved­čený, že prasce ne­po­cho­dia z Čachtíc, o čom museli sváko zvlášť ubez­pe­čiť kupca. Hovorí sa totiž, že „z Vrbového nič dobrého,“ čo je ovšem veľmi re­la­tívny názor. Lenže Vrbovan k tomu dodá: „A z Čachtíc ani prasa.“ A to je pravda! Na vr­bov­ských trhoch a lich­va­cích jar­mo­koch nepredáš ošípané čach­tic­kého pôvodu, iba ak bys, zatajil ich prí­sluš­nosť. A Kraj­ňa­nec ešte aj dva páry podešiev kúpil si od sváka.


  
   Sváko pri slávnostnom zahájení železničnej premávky na Myjave
  

  
   Bolo to v nedeľu popoludní, na Barboru. Sváčko sedia za stolom, na konci nosa visia im staré okuliare, kúpené ešte pred markovičovskými voľbami na jarmoku vo Vrbovom a čítajú Bibliu. Boli síce dopoludnia v chráme božom, po obede sluší sa prečítať si na ten deň pridajúci text z Postilly. Tak robievali aj starí rodičia sváčkovi, tak robia aj oni a túto peknú tradíciu budú verne zachovávať všetky generácie ľudu Raganovského. Do Tvarôžkov, alebo „na cerkevné“ sluší sa ísť až na večer, keď už niet pri statku práce, a len po skončení všetkej opatery v hospodárstve ostáva voľná chvíľa k vypitiu „troch decí modranského“ a pobesedovať so susedmi.
  

  
   Odkedy som svoje poznatky o sváčkovi Raganovi „na papier hodél“, stávajú sa sváčko predelom všeobecnej pozornosti a úcty. Lebo veď čo je pravda. Ak spomenieš dakomu figliara Brezovanov, hneď si patričný myslí na nášho sváčka, pravda, myslí iba po dobrom a nikdy po zlom. Boh uchovaj, krivdil by sváčkovi, keby o nich zlé myslel. Stárnu sváčko, stárnu. Zavše keď sa podívajú na dorastajúcu generáciu, zamyslia sa a dúfajú pre sám pre seba:
  

  
   „Ná, Sanko, nebodaj ty stárneš, alebo tí viselci delenjakí rostú; jedno alebo druhé, alebo obidvoje.“
  

  
   Sedia sváčko za stolom. Prečítali si dnešný text z Postilly a práve odriekávajú posledné slová príslušnej modlitby, keď v tom do izby vrazí udýchaný a vari ani nepozdraviaci Juro Trtúch zo Závodia a spustí hromovým hlasom na spokojného sváčka:
  

  
   „Sváčko, sváko, máte cedule?“
  

  
   „Mám, ale hm,“ odpovedia sváko.
  

  
   „Sto vozových striel a centov žeravých vám do duše pálelo! S Bohom sa majte!“ odsekne Juro a práve tak rýchlo vybehne z izby ako bol prišiel, ba ani dvere nezavrel za sebou.
  

  
   Sváko si pokojne ďalej sedia za stolom, ako by sa nič nebolo stalo. Dačo si tak pod nos pohundrávajú. „Nále, vidíš ho, volentiera!? Fajn futierko, ej veru je, nech som huncút! Takých kšeftvov bych mal tisíc za den; ešče mi staré nevrátél, ten lapaj!“
  

  
   Ak nevysvetlím čitateľovi význam vyššie spomenutých dvoch viet, sotva kto pochopí tento žargón, lepšie rečeno amerikanizmus - stručnosť obchodnej zmluvy našich bodrých Brezovanov. Slovami: „Sváčko, máte cedule?“ spytoval sa Juro Trtúch sváka Ragana, či majú peniaze na požičanie. Trtúch teda úver žiadal od sváčka. Vo sváčkovej odpovedi: „Mám, ale hm“- treba rozumieť: „Mám, ale požičiam ti z nich iba vtedy, keď mi dáš zmenku dobrým žírantom podpísanú. Bez zaručiteľa ti ani na zmenku ani fuka nedám.“
  

  
   Ak sa v obchodnej korešpodencii našich bánk v novej dobe ujíma stručný amerikanizmus, na Brezovej pod Bradlom majú obchodnú mluvu dávno zjednodušenú a veru iste stručnejšiu, ako je k nám importovaný „amerikanizmus“. Po tomto výstupe pobrali sa sváčko do maštale, aby ešte usypali šimlovi a napojili kravu i jalovicu, čo toho roku prisadili. Jalovička sa im už nabehala, ked sa otelí, predajú starú kravu, jej manku, ktorá je už trochu pristará; prisadili ju pred desiatimi rokmi. Keď statok opatrili, pobrali sa náš sváčko do Tvarôžkov na obligátne „tri deci modranského.“ Tam už bolo viac susedov zhromaždených živo debatujúcich o stavbe novej železnice z Veselia na Morave cez Myjavu do Nového Mesta nad Váhom. Menovite okolnosť, že železnica ide cez Myjavu, našich garbiarov priveľmi zamestnávala.
  

  
   Medzi Brezovanmi a Myjavci panuje nevraživá rivalita, závodenie o primát. Brezovania sa nemôžu zmieriť s tým, že je okresný súd, „gruntbuch“ lapák a okresný úrad práve na Myjave. Prečo, začo? Menovite teraz, v oslobodenej vlasti veľmi trpko znášajú, že ich národná minulosť nebola povolanými, úradnými činiteľmi bratá do úvahy vtedy, keď išlo a ide o umiestnenie verejnoprávnych úradov. K Markovičovým voľbám vrbovským Brezovania tiahli pod svojou zástavou, na znak národnej poctivosti a solidarity; ešte i brezovskí židia hlasovali na nášho Jula Markoviča. Myjavci? Medzi nimi sa aj zradcovia národnej, slovenskej idey vyskytli a pri voľbách do peštianskeho parlamentu niektorí odovzdali vota na odkundesa, Rudnyanského. Brezovskí evanjelici okrem toho odsudzujú nesúlad myjavských cirkevníkov, kopaničiarov s mešťanmi. Myjavské kopanice majú viac obyvateľov, ako mesto Myjava. Početnej svojej sily sú si kopaničiari vedomí a preto, kde len môžu na cirkevných konventoch, naťahujú sa s mešťanmi, zaujímajú opačné stanovisko, takže aj cirkevná vrchnosť evanjelická je hodne zamestnávaná konventuálnymi uzneseniami myjavského ev. zboru. Disciplinovaní a pravoverní evanjelickí Brezovania zazlievajú Myjavcom túto nevraživosť. Na tomto pomere nič nepomáha ani to, že kde-tu ožení sa Myjavec s Brezovankou a naopak. Nemajú sa radi a preto sa nik z Brezovej nechystal ku slávnosti zahájenia dopravy na vybudovanej už čiastke železničnej dráhy z Moravy na Myjavu, ktorá mala byť 8. decembra 1927.
  

  
   „Veru bych si pomohél,“ vravia sváčko Mocko, „ej veru nejdem! Nech si hu majú, tú mašinu, my Brezovania sa bez nej obejdeme, ale veru dele to nestrpíme! Po Novém roku pôjdeme s deputáciu do Bratislavy, aby nás prideleli okresom k Senici, ked už venkoncom nemá byt okresné sídlo na Brezovú prenesené.“
  

  
   „Nech som huncút, ani jeden Brezovan nepôjde ščil na Myjavu, ozve sa mladý Černý, nech si Myjavci hned aj ajroplánovú železnicu spravia. Poriadny človek, teda Brezovan, tam nemá čo hladat!“
  

  
   Slovo dalo slovo a všetci prítomní i so sváčkom Raganom sľúbili, že veru vo štvrtok nik z Brezovej na Myjavu nepôjde. Po ôsmej hodine rozišla sa spoločnosť od Tvarôžkov.
  

  
   Sváčko si však ináč počínali. Doma na stole čakal ich nedeľňajší „Slovenský Denník“ a v tom sa sváčko dočítali, že na Myjavu ku spomínanej slávnosti má prísť aj pán minister, dr. Milan Hodža. Do sváčka ako by bol elektriky nalial. Nie, nevraživosť stranou, oni na Myjavu naisto pôjdu a čo sa priam celá Brezová na nich nahnevá, pôjdu! Však šimel je odpočinutý, za kšeftom do sveta pred Vianociami nemienia, už ísť, nuž prečo by nešli? Pôjdu a to Hodžovi k vôli, lebo oni sa s ním poznajú už veľmi dávno, ešte z tých čias, keď kandidoval v Kulpíne za ablegáta do peštianskeho parlamentu. Vtedy aj sváko za neho agitovali medzi bačvanskými Slovákmi a Srbmi. Áno, pôjdu sváčko vypočuť si Hodžu na Myjavu už aj preto, lebo veď on i s rodinou je ich stálym „kunčaftom“. Hodža ešte i teraz len od Raganov kupuje pre seba a rodinu podešve a futro. Sváko si ho teda ako by po známosti pôjdu uctiť.
  

  
   Sváčko svoj sľub „statočne“ splnili. Vo štvrtok ráno „vyštafirovali“ si svoju ekvipáž, šimlovi zviazali chvost do uzla, vzali ďateliny do noše, obroku do mecha, polovicu pečenej husi do kabeIe kuby a hybaj na Myjavu.
  

  
   V ten samý deň i moju maličkosť zavial osud na Myjavu. Vlastne doviezol ma tam môj rodák a spolužiak, Števko Dobrovodský z Vrbového, spolu aj s pánom konseniorom a ev. farárom vrbovským, Julkom Bodnárom. Števova „Fiatka“ za pol hodinky vybehla s nami z Vrbového hore vrchmi na Myjavu. Števo keroval sám, nuž boli sme tam čoskoro. Aj tak sme zmeškali, vlak z Veselí n/M. bol už tam. Vlastne boli tam vlaky dva. Ich rušne pyšne si odfukovali sťa by boli na hlavnej trati „express-orient“ vlak ťahali. Naše auto zastalo pred stanicou a koho tam prvého stretnem, boli náš sváčko Ragan.
  

  
   „Pán Boh daj dobrý deň sváčko,“ pozdravím ako sa patrí a je zvykom na našich stranách.
  

  
   „Pán Boh uslyš, vy oný, čo ste jeden,“ odpovedia sváčko. „Ale, čo vás sem až z Košíc čert priniesel, čo nesedíte doma?“
  

  
   „Ako vidíte, sváčko, vzídem aj tam; kde ma nezasejú. Nebodaj, keď som sa narodil, aj mňa strčili pod opálku a klepali na ňu, ako to na Brezovej robia, aby bol Brezovan poplašený, nezcvrkol sa na kyselé mlieko, nesedel doma ako kvargľa, lež cestoval ustavične za kšeftom. Možnože i mojim údelom je cestovanie, vravím. A vy, čo tu robíte, sváčko?“
  

  
   „Ná, jako vidíte, prišiel som sa vlastne na ministra Hodžu podivat a volajakosi bo tu nevidím, ani vy ste ho tu nevideli?“
  

  
   „Veru nie, sváčko, a on už ani nepríde; však tu bude iný člen vlády, Hodža si to necháva, až bude celá železnica vystavená po Nová Mesto nad Váhom. Ináč, poďme blíž k tribúne, sváčko, aby sme počuli i zo slávnostných rečí niečo, keď sme už toľký kus cesty sem prešli.“
  

  
   Prišli sme k rečníckej tribúne, kde práve rečnil minister železníc, Najman. Sváko ma šturgnú palcom medzi rebrá až sa mi v očiach zaiskrilo a spýtajú sa polohlasne:
  

  
   „A toto je čo za ftáka?“
  

  
   Minister železníc, Najman, odpoviem stručne svákovi.
  

  
   „Najman, Najman? Počkajte, ja bych ho mal odniekal poznat, poznamenajú Sváko. Počkajte, hned si vzpomenem, či som mu niekedy futro nelifroval, alebo podešve na vrbovském jarmeku nepredal…“
  

  
   Sváko dúmajú, dúmajú, potisnú baranicu vše z čela na temeno hlavy a zase naopak, na znak toho, že „hýbu rozumom,“ alebo sa ľavou rukou - po brezovsky - cez vysokú baranicu na pravom uchu poškriabu. Dlho im na um neišlo, odkiaľ vlastne ministra Najmana poznajú, až zrazu skoro plným hrdlom zavolajú, že sa obecenstvo na nich prekvapene
  

  
   „Aha, už to mám, no a čo mi to dalo roboty, lež som si zmyslel. Poznám ho z noviniek.“
  

  
   „Áno, je to on,“ prisvedčím, „ten istý.“
  

  
   „Ejnu, ejnu,“ vravia sváčko pre seba, zrakom ku rečniacemu ministrovi Najmanovi obrátený a skoro by ľútostive kývajúc hlavou pokračujú, „a kto by to na neho povedal, že sa to vmestí do neho!? Veď sa zdá byt celkom poriadným a statečným človekom. Ná, šak aj dobre hovorí, šak by aj pravdu môhel mat, ale mosí byt fajn futierko! Oh, ty hlavo plná múdrosti, kvete z lotusu, bud nám na veky zachovaný!“
  

  
   Na obed zložili sme sa v hostinci u Siváčkov, kde náhodou aj sváčko mali vo dvore svojho šimla s vozidlom etablovaného. Ale u Siváčkov nám obeda dat nechceli, lebo vraj „všetko je henkaj v kinematografe", kde je veliký banket. Iba čo sme si vína zapili a nejaký syr zajedli, za chvíľu sa dobatolia za nami aj sváko Ragan, zrejme mile prekvapený, že sme sa zase zišli. Sadli si medzi nás, rozviazali uzel s husinou ponúkli aj nás. Za chvíľu prisadlo ku nášmu stolu ešte niekoľko Myjavcov a Myjaviek, tak že o veselý hovor núdze nebolo. Myjavci si doberali Brezovú a sváčko im po zásluhe rovnakým odplácali. Zaplatili sme a chystali sa na cestu ďalej. Pred odchodom spýtam sa ešte sváčka: „Sváčko, a jako vám šmakuje myjavská železnica?“
  

  
   „Prisám vačku, veru nejde mi po srsti, odvetia sváčko, ani trochu sa mi nezdá, veď si len pomyslite - zadkom ide na Moravu. Či to len múdre urobeli! Dobre som sa na nu podíval, ale nezmúdrel som z niej! Na takú potvoru si poriadny človek nesadne...“
  

  
   „Ej, sváko, protestuje ktorýsi Myjavec, šak aj vaša mašina chodí zadkom obrátená z Jablonice na Brezovú. Čo vy máte našu mašinu ondiet, urážat?“
  

  
   „Vidíš ho, viselca, odseknú sváko, kebys tomu rozumel, mlčal bys jak veš pod chrastu.“
  

  
   „Našu Brezovskú mašinu nekritizuj! Tá už chodí medzi Jablonicu a Brezovú, že trafí aj po tme, čo by hned aj zadkom. Si ešče mladý sečnák, nerozumieš tomu. Vaša mosí tunelami prechádzat a rád bych videl, jako to urobí, ked sa bude cez ne zadkom prepchávat. Či bys ty zadkom obrátený trafél na stanicu odtálto? Veru nie a tým menej v noci. No vidíš! Škoda, vidíš, že si už skoro namiesto!“
  

  
   Debatu zakončil Julko Bodnár komunikačným citátom z Písma: „Já jsem ta cesta i život, žádný nepřichází k Otci než skrze mne“ a ďalej, „Byt mi se dostalo jíti přes údolí stínů strašné smrti, Tys' Pane se mnou..“
  

  
   Vbatolili sme sa do Števovho vozidla a o pol druhej hodine cez Turú Lúku uháňali do Bašnárov a na Bukovec, nechajúc sváčka na Myjave, ale tiež sa už domov pobierajúceho. Ida cestou uvažovali sme s Julkom o myjavskej železnici. Obidvaja priznávali sme jej nesmierny, hospodársko-politický a strategický význam, ale v jej výstavbe vidíme súčasne i pochovanie svojrázu myjavského ľudu. Je síce pravda, že zo samého svojrázu nevyžijeme, ale zmiznú kabanice, kuby, krpce, kasanice, čepce i rukávce; na ich miesto nastúpi šifón, kanafás, cajk, barchet a továrenské látky. Myjavský ženský kroj už len kde - tu po mestách bledolíce slečinky budú nám profanizovať. Nôž sa mi vo vrecku otvára, keď náš myjavský, alebo krakovanský kroj vidím spotvorený na veľkomestskej frajle s bubikopfom, mikádom, napudrovanou tvárou, nabarvenými gambami, v prelamovaných punčochách a lakýrkach s vysokými podpätkami. To je výslovné zohyzdenie jedinečne krásneho nášho kroja. Však, ak by patričná „fešanda“ v takomto ustrojenom kroji na Myjavu alebo do Krakovian prišla, nedala by si za rámik menej lichotivé slová, akými by ju naše ženičky vykrstili. Beda slovenskému ľudovému kroju, keď ho budú vláčiť dľa parížskeho vkusu po veľkomestských korzách.
  

  
   Eh, trocha ďaleko som odbočil. Dumali sme o všeličom. Julko spomínal že nevedel by spočítať koľko ráz za 27 rokov premeral pešo túto hrboľatú cestu z Bukovca na Myjavu a späť. Dnes to má už lepšie vo Vrbovom, kde je v mieste železničná stanica, mesto dláždené a po stranách asfaltový chodník. Vrbové má až štyroch farárov, troch kresťanských (1 evanjelický a dvaja katolícki) a jedného židovského, ale klebetné jazyky vravia, že vlastne všetci štyria sú Židmi.
  

  
   Ani sme sa nenazdali, keď auto zastalo pred gazdovským dvorom Bašnárovcov. Vošli sme po známosti do domu, kde nás milo privítala rozšafná gazdiná, známa na celom okolí ako Kačka Bašnárech. Kačka pochodí z Vrbového, je rodená Dobrovodská, osoba veľmi rozumná a dobrá vlastenka. Muž jej zomrel v ruskom zajatí, kdesi v Astracháne, jeho miesto po meči má v rodine Bašnárových zaujať 24 ročný syn, Paľko. Mal by sa už oženiť, však by mal z čoho vychovať nevestu i rodinu. Nebránia mu, mohol by si aj chudobné dievča vziať, nech len by sa jemu páčila a bola tak pracovitou, ako boli mamička i babenka. Dedko Bašnár, ťahajúci už ôsmy krížik na svojom chrbte, ešte vše dohliadnu na čelaď, hospodárstvo, ale darmo je, už tých rôčkov majú skoro dosť a nohy už nechcú ho tak ľahko po vŕškoch nosiť. Však sa chudák vše požalujú na celý svet, na veľké porcie, na jakúsi tú dávku, do ktorej im v štajronte aj za susedov v senickom a prietržskom chotári platiť narátali.
  

  
   Od Bašnárovcov nemožno len tak napochytro ujsť, treba vyčkať trakty. Kto robí opačne, urazil by tento pohostinný dom. Preto ani my - hoc sme mali veľmi naponáhlo - nemohli sme pokračovať v ceste, kým nebola hus upečená. Medzi tým rozbehli sme sa s Julkom a priateľom Števom na Bašnárov kopec, ktorý náš baťko, Hurban Vajanský, ako aj dvor Bašnárech, poeticky zvečnil. Z kopca je pekný výhľad na Myjavu, Brezovú a na západe až Šaštín vidno. Pravda, na jar a v lete môže byť pohľad z kopca
  

  
   Od Bašnárovcov pobrali sme sa cez Bukovec na Brezovú. Už sa zvečerievalo. Tu však nemohli sme obísť nášho Vladka Roya. Samochod zastavil pred farou a my s Julkom vybatolili sa z neho. Vošli sme do fary. Vladko práve vnášal si do pracovne petrolejovú lampu. Náš nečakaný príchod milo ho prekvapil. Vítaniu nebolo konca-kraja. Menovite ho prekvapilo, že ako som sa ja z Košíc až na Bukovci ocitol. Vladko prekladal čosi zo Shakespeara, vraj budú to hrať vo februári v Slovenskom Národnom Divadle.
  

  
   Hoc sa nám času ku diškuzii nedostávalo, jednako však najnaliehavejšie otázky sme si letmo i stojačky zodpovedali. Nevidel som sa s Vladkom snáď už vyše dvoch rokov.
  

  
   „Čítal som v "Prúdoch“,“ vraví Vladko, „tvoj referát, Elo, o skúsenostiach v Poľsku, ako si sa tam mal?“
  

  
   „Nuž ako,však som svoju cestu opísal, snáď som z nej iba návštevu Zenstochovej a kláštora na Jasnej Górze vynechal, to však nespadá do rámca hospodárskeho referátu…“
  

  
   „Dobre, dobre, viem, že nespadá,“ nalieha Vladko, „ale ináč, ináč ako si sa mal? Či sa Ti páčili kraje, lesy, roviny, mestá, pamiatky, obrazárne, more atď...“
  

  
   „Pravdaže, všetko sa mi páčilo, ale opísanie týchto dojmov rád ponechávam priateľom, ktorí boli so mnou v Poľsku minulého leta a ktorí vedia preberať na strunách stejnej lýry, na akej nám aj ty, Vladko, vše zahráš… I papkanica je v Poľsku dobrá, i herbátka ničevó a tie rôzne súdky, šnapse, elixíre a všetko čo sa tam pije, vieš… tam nemôžeš jesť, aby si si neupil a nemôžeš piť, abys si zo 6-10 kanapiek (obložené chlebíky) nezažerkal. Vieš, ja celý rok nesiahnem na šnapsu, iba na Štedrý večer, aby som sa reci neodcudzil otcovskej tradícii, že si trochu "ježiškového“ uvarím, ale inokedy nie. Avšak tento raz - napil som sa súdky na celý život. Ak by som bol kanapku vodou zapil, bola by sa táto nazdávala, že ju pes zožral. Proste, vieš - proste -- tam bolo absolútne vylúčené nezapíjať. Teda, to sa mi musí odpustiť a každému z
  

  
   „Hej, čo ale, von s tým,“ reklamuje Vladko, „to bude dačo zaujímavého, povedz nám to, čo aj na krátko.“
  

  
   „Nuž vieš,“ vravím, „možno sa Ti to bude zdať aj malicherným. V Poľsku nemajú, nepoznajú našich bryndzových halušiek. Majú tam mäsa, polievky a múčniky na všelijako, ale bryndzových halušiek nepoznajú a to bude iste na dlhú dobu prekážkou slovensko- československo-poľskej vzájemnosti. Však ani doma každý deň nejem bryndzových halušiek, ale keď som bol v Poľsku, zabažilo sa mi veľmi po nich. Na štvrtý deň nášho pobytu v Rzeczi pospolitej Polskiej písal som svojim „dvom tretinám“ do Košíc medzi iným: „Olinka moja drahá!… a keď ti budem z daktorej pohraničnej stanice telegrafovať, že už som vo vlaku na spiatočnej ceste do Košíc, navar mi po slovensky kapustnice (rozumej, aby sa v nej aj prasiatko pováľalo) a misu správnych, bryndzových halušiek… A tak sa aj skutočne stalo. Jakživ mi tak nechutili, ako tentoraz! Bryndzové halušky budú vážnym problémom v stykoch slovensko-poľských, už či sa tomu Tido Gašpar usmieva alebo nie. Vieš, Vladko, reku aby sa slovenská i poľská žurnalistika podujala preklenúť nejak tento problém...“
  

  
   „Neviem, neviem,“ krúti Vlado pochybovačne hlavou. „Bratia Poliaci môžu zase nadhodiť, že naše kuchárky musia sa naučiť poľské kanapky prihotúvať. Vieš čo, o týchto otázkach pojednáme pri najbližšom zájazde poľských žurnalistov k nám, alebo našich do Poľska, pojednáme vo zvláštnej ankete.“
  

  
   „Dobre,“ vravím, „ja sa podrobujem, len povedz bratislavským felibrom, aby na vec nezabudli.“
  

  
   Pravda, ani tu sme sa nemohli baviť. Ani sme si zimníky nezvliekli a nesadli si. Bolo treba ďalej ísť, bo auto muselo prechodiť zlými, poľnými cestami, kým sa spustilo z kopcov do Brezovej. Rozlúčili sme sa bratsky, Števo nakurbloval motor a my uháňali, vlastne vliekli sme sa po rozheganej poľnej ceste smerom k našim stranám.
  

  
   Do Brezovej dorazili sme o 6. hodine. Už bola tma. Števova „Fiatka“ po toľkej túre sa dobre osvedčila. Zastali sme - kde inde ako - u Tvarôžkov, ale sme si povedali, že len na desať minút. Za ten čas chcel som aspoň dvoch-troch priateľov navštíviť. Vylezieme zo samochodu, narovnáme si trocha kríže a natiahneme hnáty. Julko so Števom vojdú do hostinca a ja sa v tme obzerám, kam by som najprv na minútku odbehol. Po ceste predo mnou prechodia dve ženičky, Brezovanky a ja počul som z ich
  

  
   „Ná, Juda, veď tu smrdí niečo, jakoby benzín; nebodaj tu prebiehél antonobil. Ba čo nám Brezovú osmrádzujú,. Potvory jedny!?“
  

  
   „Nemyslím, Betka; asnaj niekdo nezhasel šušen na sviečke; šak veru smrdet môže aj bez benzínu…!“
  

  
   Po tomto duette odhodlal som sa vojsť do blízkeho obchodu priateľa, Ivana Gavoru. Vkročím, v obchode sem tam behajú učni, pomocníci a šéfa nevidno. Až za chvíľu sa objavil z vedľajšej miestnosti. Díva sa na mňa, díva, sťa by ma nepoznal. Keď ešte bližšie ku mne pristúpil, pretrie si oči a zvolá:
  

  
   „Si to ty, Elo, alebo je to iba duch Ela Šándora?“
  

  
   „Ja som to, vravím, duch Elov, ale vtelený!“
  

  
   „Ná, odkals‘ spádél do našej Brezovej tak z čistá jasna, šak som ti fčera list písal do Košíc? Vidíš ho, viselca; zejde naozaj aj tam, kde ho nezasejú!“
  

  
   „Ivko môj, bol som s Julkom Bednárom aj so sváčkom Raganom na Myjave, keď tam po prvý raz novú železnicu predvádzali a teraz… Stratil som direkciu…!“
  

  
   „Keď len to,“ odpovedá vesele Ivan, a už ma ťahá do vedľajšej miestnosti. „Len poj sem, ja ti už pomôžem nájst direkciu.“
  

  
   Vošli sme a Ivan vytiahne odkiaľsi z kúta fľašu s „národným,“ slivovičkou doma varenou a tri razy prepaľovanou. Naleje do menej skromných kalíškov a slovami, „daj nám Pán Bôh zdravie!“ udomácňujeme vzácny elixír do žalúdkov. Slivovička bola ani medokýš, takej v meste nedostaneš kúpiť. Sama sa pila, sama dolu hrtanom karovala.
  

  
   „Daj pán Bôh zdravie! Pán Bôh uslyš; šak je to jeho remeslo, (rozumej, aby zdravie dával),“ ozývalo sa v miestnosti. Ktosi vošiel do obchodu a spytoval sa, kde je pán šéf. Učeň odpovie:
  

  
   „Ščil, prosím, pán šéf nemá času, lebo sa díva na múku v magacíne, tak za hodinu asnaj bude tu.“
  

  
   Vidno, že Ivko má disciplinovaný a móresu znalý personál. Avšak za malú chvíľu prišiel za nami aj Julko. Aj tomu chceli nadišputovať, že pán šéf „sa díva na múku.“ Nedal sa. Vošiel a musel si tiež so mnou „direkciu naprávať.“ Lenže teraz som už ja musel počúvnuť Julka a ísť s ním spoločne na návštevu do Dankov, bývajúcich hneď v treťom dome zhora. Ivana som však vopred požiadal, aby mi z tej slivovičky zo dve fľašky prihotovil. Jednu pre otca a druhú pre mňa, aby sme si po slovensky mohli „ježiškového“ na Štedrý večer navariť. Bez „ježiškového“ niet Štedrého večera! Ivan rozkázal svojim adjutantom, aby vybrali dve „subtílne“ fľašky a naplnili slivovičkou. Viselci, vybrali fľaše šestnásťdecové, väčších už nemali. Zatiaľ sme prešli do Dankov.
  

  
   Sváčko Danko, v žltej garbiarskej zástere, čosi si do kalendára zapisovali a strynká motali sa v kuchyni. Veľké bolo ich prekvapenie, keď sme sa vrhnuli do kuchyne a keď Julko na mňa vyzradil, že ja som to spáchal o svákovi Raganovi z Brezovej.
  

  
   „Ach, jéjdanko, zhýknu strynká, a já som myslela, že ste taký malý, bosrmán a vy taký čungálisko dlhý, veliký - ach jejdánenko! Mamenko? Ančo, Juda, - ná chod, podívaj, sa v komore, prines niečo! Šak vás tak na prázdno nepustíme…!“ ochkajú
  

  
   „Nie, strynká, my sme len na skoku,“ ospravedlňuje Julko, „musíme preč, lebo nás majiteľ auta nechce čakať, keďže je od rána von z domu.“ Sváko medzi tým spoza postele vytiahli fľašu nejakej „gramatiky“ a v ruke strynkej zjavila sa zrazu údená klobása, dlhá aj zo dva metre. Pravda, my sme sa nemohli zdržať. Nemilo padlo Dankovcom, že sme neprijali ich pohostenie. Musel som strynke; sľúbiť, že keď sa najbližšie na Brezovú podívam, celkom iste u nich zosadnem. Rozlúčili sme sa vo veselej nálade s Dankovými, strynká si pri tom nemohli odpustiť, aby nepoznamenali figliarsky. „Ej, Vy viselec delenjaký!“
  

  
   Aká pomoc, museli sme ísť.
  

  
   Ťažšie sa nám bolo dostať von od Gavorov. Za chvilu prišiel aj Milko Gavora z továrne „Bradlan“ a iní a chceli nás tam zdržať na noc. Však, že nás odvezú ráno do Vrbového, nemusíme sa obávať. Ženáčom dali ich polovičky do polnoci priepustku, takže spoločnosť už bola zabezpečená. Nič na plat, nemohli sme sa zdržať. Medzi prítomnými ozval sa i taký hlas, že by bolo treba „presvedčiť sa,“ či má naše auto dobré gumy, pichnúť do každej, aby ich šofér musel lepiť a my tak dlhšie
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy  Sváko Ragan z Brezovej II..

    Pokud se Vám ukázka líbila, na našem webu si můžete zakoupit celou knihu.

